“แบงก์ชาติฮ่องกง” ตามรอย “เฟด” ประกาศขึ้นดอกเบี้ย 0.75% สู่ระดับ 4.25%
ธนาคารกลางฮ่องกง ประกาศขึ้นอัตราดอกเบี้ยนโยบาย 0.75% ตามรอย “เฟด” สู่ระดับ 4.25% สูงสุดในรอบ 14 ปี เป็นการปรับขึ้นดอกเบี้ยครั้งที่ 6 ภายในระยะเวลา 8 เดือน
ธนาคารกลางฮ่องกง ประกาศขึ้นอัตราดอกเบี้ยนโยบาย 0.75% ตามรอย “เฟด” สู่ระดับ 4.25% สูงสุดในรอบ 14 ปี เป็นการปรับขึ้นดอกเบี้ยครั้งที่ 6 ภายในระยะเวลา 8 เดือน
3 พ.ย. 2565

ผู้สื่อข่าวรายงานว่า ธนาคารกลางฮ่องกง (HKMA) ประกาศขึ้นอัตราดอกเบี้ยนโยบาย 0.75% สู่ระดับ 4.25% ในวันนี้ ซึ่งเป็นระดับสูงสุดในรอบ 14 ปี และเป็นการปรับขึ้นดอกเบี้ยครั้งที่ 6 ภายในระยะเวลา 8 เดือน
ทั้งนี้ HKMA ประกาศขึ้นอัตราดอกเบี้ย หลังจากธนาคารกลางสหรัฐ (เฟด) ปรับขึ้นอัตราดอกเบี้ยระยะสั้นซึ่งเป็นอัตราดอกเบี้ยนโยบายของเฟดขึ้นอีก 0.75% สู่ระดับ 3.75-4.00% ในการประชุมเมื่อวานนี้ ซึ่งเป็นระดับสูงสุดนับตั้งแต่เดือนม.ค. 2551 และเป็นการปรับขึ้นดอกเบี้ย 0.75% ติดต่อกันเป็นครั้งที่ 4
โดยที่ผ่านมานั้น HKMA ดำเนินนโยบายการเงินในแนวทางเดียวกับเฟด เนื่องจากค่าเงินดอลลาร์ฮ่องกงผูกติดกับค่าเงินดอลลาร์สหรัฐในกรอบที่ค่อนข้างแคบที่ระดับ 7.75-7.85 ดอลลาร์สหรัฐ
ด้านนายเอ็ดดี หยู ไว-แมน ประธานบริหารของ HKMA จะแถลงข่าวต่อสื่อมวลชนเพื่อชี้แจงเกี่ยวกับการปรับขึ้นอัตราดอกเบี้ยในช่วงเช้าวันนี้ โดย HKMA กำลังพยายามทำให้นักลงทุนด้านการเงินทั่วโลกเชื่อมั่นว่า ฮ่องกงจะกลับสู่ภาวะปกติอีกครั้งหลังจากใช้นโยบายเข้มงวดเพื่อควบคุมการแพร่ระบาดของโรคโควิด-19 เป็นเวลานานถึง 3 ปี